Kodustatud sakslane – Keila Kooli Õpilasesinduse Blogi
Kodustatud sakslane
Posted on December 2, 2019 January 23, 2020 by netikeko
Rahvusvahelistuvas maailmas rahvusvahelistub ka Keila. Sellest aastast on Michael Kirschinger meie koolis saksa keele õpetaja. Õigupoolest võib teda pidada juba kodustatud sakslaseks, sest ta on Eestis elanud juba 26 aastat. Siin on tema pere ja kodu.
Iseloomult on ta väga salliv, hooliv ja siiras õpetaja. Algselt on ta pärit Lõuna-Saksamaalt Haidenheimi linnast, mis asub umbes 120 km Münchenist loodes. Eestisse kolis õpetaja juba 1993. aastal, on õppinud Tartus religiooni pedagoogika eriala ning töötanud mitmetes koolides üle Eesti, näiteks Kadrioru Saksa Günmaasiumis (KSG), Põltsamaa Ühisgümnaasiumis, Loo Koolis ja mujal.
2001. aastal alustaski ta õpetamist Põltsamaal, kuid pärast kahte aastat kolis pealinna, kus muuseas kohtas ka praegust abikaasat. Siis otsustas ta aga ametit vahetada ja töötas e-poes ON24, kuid samal ajal oli ka koolis tööl. Oma kõige pikema õpetaja kogemuse omandas Michael KSG-s, kus on töödanud viimased 10 aastat. Kahjuks osutus aga töö Tallinnas kodust Vasalemmast liiga kaugele ja nii leidiski ta tee meie juurde.
Netikeko toimetus käis ka isiklikult Michael Krischingeril (klassis) külas ja küsis mõned huvitavad küsimused:
-Mulje Keila Koolist
“Väga positiivne mulje, mulle täitsa meeldib siin.”
-Miks valisite selle kooli?
“Sellel on erinevad põhjused. Üks põhjus on kindlasti see, et ta on mu kodule suhteliselt lähedal, ma ise elan Vasalemmas ja sõidan viimased aastad koguaeg Tallinnasse tööle. Hetkel olen ma 50% Keilas ja 50% veel Tallinnas tööl.”
-Kas see kool vastab teie ootustele?
“Mõnes osas ta isegi ületab minu ootused, tingimused on õpilastele ja õpetajatele väga head.”
-Lemmik kolleeg
“Raske öelda, kuna tervet kolleegiumi ei tunne, siis teiste väljatoomine oleks liiga ülekohtune.”
-Mõni huvitav kogemus, mis on jõudnud selle lühikese ajaga juba tekkida.
“Kuna olen õpetanud Kadrioru Saksa Gümnaasiumis saksa keelt süva õppijatele, siis siin on suhteliselt vähe saksa keele õppijaid ja tundjaid. Minu jaoks on huvitav pöörata aeg tagasi sinna, kus õpetasin Põltsamaa Ühisgümnaasiumis saksa keelt algajatele ning saan seda nüüd ka siin õpetada.”
-Mis eristab teid teistest õpetajatest?
“Ma ei ole eesti kodanik, olen pärit Saksamaalt, elan Eestis sisuliselt rohkem kui 25 aastat.”
Noorukese geograafi tuleristsed
Sportlik algus uuele aastale